**Apkaimju iniciatīvu līdzdalības un piederības veicināšanas projektu konkursa 2022. gada 2. uzsaukuma rezultāti**

Rīgas pilsētas Apkaimju iedzīvotāju centrs izsludināja projektu konkursu apkaimju iniciatīvu un piederības sajūtas veicināšanai ar mērķi aktualizēt un veicināt Rīgas iedzīvotāju pilsonisko līdzdalību, kā arī izglītot un informēt iedzīvotājus par šo tēmu, tai skaitā veicināt brīvprātīgo darbu un piederības sajūtu savai apkaimei, pilsētai un valstij.

Pašvaldība vēlas aktivizēt apkaimju kustību kā vienu no iedzīvotāju pašorganizācijas veidiem, lai veiktu vietējās kopienas interešu aizstāvēšanu, izzinātu iedzīvotāju problēmas un meklētu risinājumus savstarpējā iedzīvotāju un pašvaldības sadarbībā, kā arī nodrošinātu iedzīvotāju personisko līdzdalību kopienas dzīves vides uzlabošanā.

Konkursa 2. uzsaukumā tika iesniegti 16 projektu pieteikumi par kopējo pieprasīto summu **EUR 49753,46**.

Konkursa rezultātā finansiāls **atbalsts piešķirts 14 projektiem** par kopējo summu **EUR 42520,56**.

|  |  |  |  |  |  |
| --- | --- | --- | --- | --- | --- |
| **N. p.k.** | **Projekta iesniedzējs** | **Projekta nosaukums** | **Pašvaldības piešķirtais finansējums, EUR** | **Projekta apraksts** | **Īstenošanas datumi** |
| 1. | Čiekurkalna attīstības biedrība | "Suņu dienas un nedienas Čiekurkalnā" | 3297,00 | Uzsākot projektu ”Suņu dienas un nedienas Čiekurkalnā” notiks iedzīvotāju forums - sapulce par suņu problēmām apkaimē, tostarp - suņu uzvedības noteikumi publiskajā telpā, iedzīvotāju fiziskā drošība; suņu nodevas maksa un mikročipu sistēma Rīgā; suņu saimnieku un suņu atstātie atkritumi un nepietiekams atkritumu urnu skaits apkaimē, kur pastaigas laikā izmest atkritumus; sāls lietošana uz ietvēm ziemas periodā; suņiem nepieciešamās infrastruktūras (ne)pieejamība Čiekurkalnā.  Ar problēmām, kas saistītas ar suņiem, apkaimē saskaras dažādas iedzīvotāju grupas, tādēļ kopā ar Rīgas Domes Mājokļa un Vides departamenta pārstāvi tiks meklēti risinājumi.  Četru pasākumu sērijā brīvā dabā plānots savā starpā sapazīstināt, savest kopā un par suņu staidzināšanu publiskā vietā izglītot apkaimes iedzīvotājus – gan suņu saimniekus, gan tos iedzīvotājus, kuriem dažādu apstākļu dēļ nav iespēju ieviest un ikdienā uzturēt suni, taču ir vēlme kādu kaimiņu suni regulāri izvest pastaigā un pieskatīt saimnieka prombūtnes laikā.  Šo četru pasākumu mērķis ir savest kopā dažādās sabiedrības grupas, kuras viena otru ikdienā spētu emocionāli un praktiski atbalstīt: suņu saimnieki, ģimenes ar bērniem, jaunieši, seniori. Dalība visos pasākumos bez maksas. | 23.10.2022.-31.03.2023. |
| 2. | Rīgas Dārziņu iedzīvotāju biedrība | "Lokālpatriotisma izaugsme Dārziņu apkaimē" | 2515,00 | Projekta ietvaros plānots īstenot divus pasākumus.  1.pasākums. Lāčplēša dienas lāpu gājiens. Lai veicinātu iedzīvotāju pilsonisko piederību Latvijai un veicinātu patriotiskās jūtas gan bērniem, gan pieaugušajiem, tiks rīkots lāpu gājiens Lāčplēša dienā 11. novembrī.  2. pasākums. Informatīvas apkaimes kartes izgatavošana un uzstādīšana. Lai informētu Dārziņu iedzīvotājus un tās viesus, tiks izgatavoti lielformāta plakāti (apkaimes kartes) par Dārziņu teritorijā esošajiem vēsturiskajiem, tūrisma un atpūtas objektiem, uzstādot tos uz esošajiem pieciem biedrības informatīvajiem stendiem, kuri izvietoti dažādās Dārziņu apkaimes vietās. | 01.10.2022.-31.03.2023. |
| 3. | Biedrība "Jaunciema attīstības biedrība" | "Jaunciems satiekas rudenī 22" | 3277,00 | Lai stiprinātu iedzīvotāju piederības sajūtu Jaunciemam, nostiprinātu esošās tradīcijas un sāktu iedibināt jaunas, projekta ietvaros paredzētas sekojošās aktivitātes:  1) ‘Jaunciema kultūras pirts’ - satikšanās vietas atklāšanas pasākums  2) Iedzīvotāju forums – diskusija. Biedrība darbojas vairāk kā 3 gadus, bet līdz šim nav izdevies sanākt kopā ar apkaimes iedzīvotājiem, tiekoties aci pret aci un pārrunājot savas vīzijas par apkaimes attīstību, sasāpējušiem jautājumiem, savstarpējās sadarbības iespējām un iedzīvotāju līdzdalības lomu labākas dzīves vides nodrošināšanā. Plānota iedzīvotāju diskusija par minētajiem jautājumiem un pieredzes apmaiņa.  3) Kopīgs svētku vakars un svecīšu stends novembrī | 01.10.2022.-31.03.2023. |
| 4. | Biedrība “Brasa” | “Filmas "Uz neredzīti, Brasa" seanss Brasas cietumā” | 3500,00 | Projekta ietvaros sadarbībā ar biedrību “Dokumentālists” plānots organizēt Ivara Zviedra filmas “Uz neredzīti, Brasa” seansu bijušā Brasas cietuma teritorijā – atkarībā no laikapstākļiem - pagalmā vai bijušajā sporta zālē. Pateicoties SIA ”Tiesu namu aģentūra”, kas šobrīd koordinē bijušā cietuma kompleksu, atbalstam un ieinteresētībai, varēsim piedāvāt iespēju noskatīties “Lielā Kristapa 2022” Labākā dokumentālās filmas režisora balvas ieguvēja Ivara Zviedra veikumu autentiskā vidē, kurā filmēti šie dokumentālie kadri.  Pirms filmas skatītājiem būs iespēja doties nelielā ekskursijā cietuma teritorijā un piedalīties sarunā ar SIA “Tiesu namu aģentūra” pārstāvi par cietuma teritorijas turpmākas izmantošanas modeļiem, bet vakara noslēgumā notiks saruna ar režisoru un filmēšanas grupas pārstāvjiem. | 01.10.2022.-15.11.2022. |
| 5. | Biedrība "Piedzīvojuma Gars" | "Apkaimes Gars VOL2" | 3500,00 | Piedzīvojuma Gars iepriekšējā projektu uzsaukumā pieteikto Apkaimes Gars projektu ir iepazinuši 10 biedrības, kuras apmācību laikā identificēja savas grūtības un izaicinājumus, ko šajā projektā izvērsīsim par problēmu dziļāku analīzi un risinājumu meklēšanu. Projekta Apkaimes Gars VOL2 ietvaros, izmantojot Piedzīvojuma Gars un Lastādijas kopienas resursus, Rīgas apkaimju biedrībām tiks turpinātas apmācības savas kopienas veidošanā un biedrību stiprināšanā. Ietverot arī apkaimes identitātes veidošanas procesu un aktivizēt iedzīvotāju iesaisti apkaimē. | 01.10.2022.-28.02.2023. |
| 6. | Biedrība “Cita Rīga” | "No dzirnavām līdz aviācijai" | 3284,00 | Jo labāk mēs zinām apkārtējo teritoriju un vietu, kur dzīvojam, jo lielāka mums tai ir piesaiste. Sen jau ir pagājuši laiki, kad vietas vēsturi var popularizēt tikai sausi un akadēmiski, to var darīt atraktīvi un vietas vēsture tikai nosaka izvēlētās aktivitātes un kalpo par pamata informāciju. Līdz ar to šajā projektā tiks akcentētas 4 aktivitātes, kas saistītas ar vietas un muižas vēsturi: muiža muižā, no grauda līdz galdam, golfa pēcpusdiena un modernā aviācija tavās rokās. Izvēlētās aktivitātes ir sabalansētas, lai katrs apkaimes iedzīvotājs var atrast sev tuvāko aktivitāti. | 01.10.2022.-31.03.2023. |
| 7. | Biedrība "Vecāķu biedrība" | "Kultūras programma Vecāķos" | 1649,20 | Neskatoties uz to, ka Vecāķos nav koncerta zāles, sabiedriskās lietošanas telpu (skolu, kultūras pils, kultūras klubu vai tml.), Vecāķu biedrība uzskata par savu pienākumu rīkot kultūras publiskos pasākumus ne tikai vasaras laikā atvērtā tipa laukumos, bet arī citos gadalaikos iekštelpās. Šādās situācijās atbalstu sniedz komersanti, kuru komercdarbība ir sasaistīta ar Vecāķiem.  Projektā iecerēta publisko pasākumu sērija (tikšanās) ar sabiedrību, paredzot izglītojošus un mūzikas pasākumus – radoša tikšanās ar Latvijas kūrortu vēsturnieku Ingu Sarmu, kā arī Ziemassvētku koncertus ar Antas Eņģeles dalību.  Kultūras programma Vecāķos paredz trīs pasākumus: Ingas Sarmas lekcija par Latvijas kūrortu vēsturi, kā arī divi Antas Eņģeles Ziemassvētku koncerti. | 01.10.2022.-30.01.2023. |
| 8. | Rīgas Tehniskā universitāte | "Āgenskalna amatiermākslas festivāls" | 3500,00 | RTU Kultūras centrs ar pasākumu “Āgenskalna amatiermākslas festivāls” iecerējis gan iepazīstināt Āgenskalna un tuvējās apkaimes iedzīvotājus ar telpām Meža ielā 1 k1 kā jaunas kultūrvietas esamību apkaimē, gan ar iespējām atraisīt sevī radošumu, kļūstot par kāda amatiermākslas kolektīva dalībnieku, līdzdarbojoties RTU Kultūras centra piedāvātajās brīvā laika pavadīšanas iespējās.  Festivālu veidos vairāki notikumi visas dienas garumā (bērnu rīts, izrāde bērniem, koncerts, danču vakars). Programmas mērķauditorija būs ne tikai tuvējās apkaimes latvieši, bet arī mazākumtautību pārstāvji (krievi, ukraiņi). Projekta ietvaros plānots veidot sadarbību ar Āgenskalna apkaimes biedrību, lai izzinātu apkaimes iedzīvotāju vēlmes attiecībā uz kultūras produktu piedāvājumu un informētu iedzīvotājus par iespēju apmeklēt RTU Kultūras centra organizētos pasākumus. Sadarbību plānots veidot arī ar Rīgas Centrālās bibliotēkas Āgenskalna filiālbibliotēku. | 07.10.2022.-16.11.2022. |
| 9. | Biedrība “Lucavsala” | “Kopienas tīkls” | 3325,00 | Biedrība “Lucavsala” jau vairākus gadus strādā ar Lucavsalas apkaimes cilvēkiem. Informē par aktuālo un veicina savstarpēju dialogu. Daļa šo cilvēku šobrīd sāk sevi apzināties kā daļu no Lucavsalas apkaimes kopienas. Projekta mērķis ir turpināt informēt Lucavsalas kopienu un tīkloties aktīvo cilvēku starpā. Šī projekta ietvaros Lucavsalas biedrība sadarbosies ar jau pieredzējušo biedrību Piedzīvojuma gars un tās prasmīgajiem skolotājiem. Tāpat arī tiks izmantots Lastādijas radošais kvartāls kā vietu, kur tikties un tīkloties apkaimju aktīvistiem.  Projekts ietver: 4 informatīvas sarunas par Lucavsalas apkaimi un 3 tīklošanās pasākumus klātienē Lastādijā kopā ar Piedzīvojuma Gara skolotājiem un apkaimju aktīvajiem cilvēkiem. | 01.10.2022.-31.03.2023. |
| 10. | Nodibinājums "ECO PARTNERS" | Viesturdārzs – iedzīvotāju tikšanās vieta. Turpinājums. | 3500,00 | Viesturdārzs atrodas Pētersalas-Andrejsalas apkaimē. Viesturdārzs ir pazīstams ar saviem pieminekļiem un ainavisko vidi. Tā ir vieta, kurai ir liels potenciāls, lai kļūtu par apkaimes simbolu vai atpazīstamības vietu.  Projekta mērķis ir veicināt Pētersalas-Andrejsalas apkaimes iedzīvotāju līdzdalību un piederības sajutu savai apkaimei organizējot pasākumus dažādām mērķa grupām Viesturdārzā.  Projekta mērķa grupas ir iedzīvotāji bez vecuma ierobežojuma, kam patīk fiziskas aktivitātes brīvā dabā. Katru svētdienu parkā notiks rīta vides dejas. Nodarbības veicinās iedzīvotāju veselīgu dzīves veidu un radošumu. Novembrī un decembrī jaunieši no 66.vidusskolas un no teātra grupas Theatre Lab&Club tiks iesaistīti izrādes-pastaigas “Ziemassvētki Viesturdārzā” veidošanā. Izrāde tiks izspēlēta apkaimē dzīvojošajiem bērniem un viņu vecākiem pirms Ziemassvētkiem. | 15.11.2022.-31.03.2023. |
| 11. | Čiekurkalna kultūras biedrība - "JUGOLI" | "Rudens vakariem Čiekurkalnā" | 3241,00 | Organizējot dažādus pasākumus Čiekurkalna apkaimē, ir skaidrs, ka iedzīvotājiem vajag kaimiņu kopā būšanas, radošuma, savu prasmju izkopšanas. Čiekurkalnā līdz šim nebija publiski pieejamu pašvaldības telpu – kultūras vai sabiedriskā centra. 2017. gada novembrī Čiekurkalna 2.šķērslīnijā 6 atvērām telpas, puspagrabā. Telpas jau ir kļuvušas par lokālo pulcēšanās vietu un Čiekurkalna iedzīvotāji labprāt piedalās visos pasākumos.  Projektā tiks organizēts 14 nodarbību cikls. Plānotais nodarbību apmeklētāju skaits 10 cilvēki katrā nodarbībā. Tā ir iespēja izmēģināt un uzzināt ko jaunu un arī satikties visiem radošajiem un darbīgajiem čiekurkalniešiem. Kino seansa vakarā un atskaites koncertā apmeklētāju skaits 30 cilvēki. | 15.10.2022.-01.03.2023. |
| 12. | Biedrība “Cits Ķengarags” | "Sanāk kopā Ķengarags" | 1789,00 | Projekts ietver ikvienam pieejamas izzinošas lekcijas par Ķengaraga industriālo mantojumu, ka arī pārvietojamās vēsturisko foto attēlu izstādes izveidošanu un izstādīšanu .  Bērniem-jauniešiem jautrās stafetes vienreiz Ķengaraga promenādes rajonā un divas reizes iekštelpās Aglonas ielā 35 k-2 | 01.11.2022.-31.03.2023. |
| 13. | Biedrība “Rīgas Aktīvo Senioru Alianse” | “Tava pieredze - resurss nākotnei” | 3323,36 | Projekta ietvaros apkaimju nozīmīgākajos centros plānots izveidot komunikācijas kanālus (Brīvprātīgo jauniešu uzražota ziņojumu kastīte, ziņojumu dēlis informācijas nodošanai starp apkaimes biedrību un tās iedzīvotājiem) starp apkaimes organizācijām un iedzīvotājiem, lai veicinātu senioru un citu grūti sasniedzamu sabiedrības grupu informētību un iesaisti apkaimes veidošanā. Iedzīvotājiem tiks piedāvāts aizpildīt brīvprātīgā aptauju, lai veidotu apkaimes reģistru, kurā apkopotie iedzīvotāja kontakti, prasmes un intereses, atvieglo brīvprātīgo darbinieku iesaistes procesu apkaimes pasākumu vai citu aktivitāšu tapšanā, kā arī sniedz gandarījuma sajūtu un iespēju uzņemties atbildību plašākam apkaimes iedzīvotāju lokam. | 01.10.2022.-31.03.2023. |
| 14. | Biedrība “Esi radošs!” | "Autorprojektu darbnīca “Čiekurkalna stāsti”" | 2820,00 | Autorporjektu darbnīca veidota ar mērķi iepazīt, dažādot un bagātināt Čiekurkalna apkaimes un Viskaļu 36 radošās kopienas dzīvi. Tās ietvaros 5 mēnešu garumā 10-15 cilvēku veidos 10 vizuālus stāstus, kuros fotogrāfijā atklās dažādas skatījumus uz Čiekurkalna apkaimi. Darbnīcu vadīs fotogrāfe un mākslas vēsturniece Dace Voitkeviča. Tie būs stāsti par Čiekurkalna kultūrvidi, cilvēkiem, vēsturi, personisku piesaisti un notikumiem. Darbnīcas rezultāti tiks rādīti plašākai sabiedrībai izstādē 2023.gada martā un Viskaļu ielā 36 , kas pieejama plašai publikai bez ierobežojumiem. Plānots, ka darbi būs dažādos žanros no Čiekurkalna iedzīvotāju un Viskaļu 36 rezidentu (dažādu profesiju pārstāvju) portretiem līdz ainavām un apkaimes vides skatiem. Fotogrāfiju sērijām būs kultūrvēsturiska nozīme, jo tās iemūžinās sava laika cilvēkus, vidi un notikumus, kas strauji mainās. | 01.10.2022.-31.03.2023. |
| **KOPĀ:** | | | **42520,56** |  |  |